Ολιστική προσέγγιση διερεύνησης περπατησιμότητας προς χώρους πρασίνου με συνεργατικές μεθόδους συλλογής χωρικών δεδομένων και της Επιστήμης των Πολιτών
Creators: name: Μαραγκοτίδου, Αθηνά Ιωάννη
Publisher: name: Aristotle University of Thessaloniki
Year: 2024
Subjects: περπατησιμότητα
χώροι πρασίνου
αστικός σχεδιασμός
wallkability
green spaces
urban planning

description: Η ανάγκη για βιώσιμες αστικές μετακινήσεις έχει οδηγήσει τις τελευταίες δεκαετίες στην αναγνώριση της πεζής μετακίνησης ως έναν εναλλακτικό τρόπο μετακίνησης. Επιπλέον, ο συνδυασμός της πεζής μετακίνησης και των επισκέψεων σε χώρους πρασίνου ασκούν σημαντική επίδραση στην υγεία και την ευεξία των ανθρώπων, προωθώντας τη φυσική δραστηριότητα και την ψυχολογική ευεξία. Επομένως, η ανάπτυξη ολιστικών προσεγγίσεων για τη μελέτη της περπατησιμότητας προς χώρους πρασίνου είναι ουσιώδους σημασίας για την ανάπτυξη πόλεων που προάγουν την υγεία και την ευημερία των πολιτών. Σκοπός της παρούσας διπλωματικής εργασίας είναι η ανάδειξη αντικειμενικών παραγόντων που σχετίζονται με τον αστικό σχεδιασμό και που επηρεάζουν την επιλογή των ανθρώπων να περπατήσουν προς χώρους πρασίνου καθώς και η ανάδειξη υποκειμενικών παραγόντων που προκαλούν άγχος στους πεζούς. Προκειμένου να επιτευχθεί αυτό, πραγματοποιήθηκε βιβλιογραφική έρευνα με σκοπό την διερεύνηση όλων των αντικειμενικών παραγόντων που επηρεάζουν την περπατησιμότητα όπως υποδομές για τους πεζούς, ασφάλεια, αισθητική κλπ.. Έπειτα έγινε χαρτογράφηση αυτών των αντικειμενικών παραγόντων σε διαδρομές 15 λεπτών που οδηγούν στο Κεντρικό Πάρκο Σερρών μέσω του Google Street View (GSV). Ακόμη, έχοντας ως στόχο την μελέτη της δυναμικής σχέσης μεταξύ αστικού δομημένου περιβάλλοντος και ανθρώπου συλλέχθηκαν δεδομένα για την περπατησιμότητα και το αντιληπτό (υποκειμενικό) άγχος μέσω της Επιστήμης των Πολιτών. Πιο συγκεκριμένα, πραγματοποιήθηκε μια επιτόπια έρευνα μαζί με συμμετέχοντες/-ουσες οι οποίοι κλήθηκαν να περπατήσουν προεπιλεγμένες διαδρομές και υπέδειξαν όλους του στρεσογόνους παράγοντες κατά το περπάτημά τους οι οποίοι καταγράφηκαν χωρικά μέσω εφαρμογής για έξυπνα κινητά. Στο τέλος κάθε διαδρομής κλήθηκαν να απαντήσουν σε ερωτηματολόγια σχετικά με την εμπειρία τους. Τα δεδομένα που συλλέχθηκαν στο πλαίσιο της παρούσας διπλωματικής εργασίας οργανώθηκαν σε ένα σύστημα Γεωγραφικών Πληροφοριών και πραγματοποιήθηκε χωρική ανάλυση για την ανάδειξη παραγόντων που επηρεάζουν την περπατησιμότητα και προκαλούν άγχος στους πεζούς αλλά και την συγκριτική μελέτη μεταξύ αντικειμενικών και αντιληπτών παραγόντων/ εμποδίων της περπατησιμότητας. Η έρευνα ανέδειξε τη ισχυρή θετική συσχέτιση ποιοτικών και ποσοτικών δεδομένων για την αξιολόγηση της αντικειμενικής περπατησιμότητας μέσω GSV και υπογράμμισε ότι οι λιγότερο κεντρικές περιοχές εμφανίζουν χαμηλότερα επίπεδα ασφάλειας, λειτουργικότητας και παροχών. Επιπλέον, επιβεβαιώθηκε η σημασία της Επιστήμης των Πολιτών για την καταγραφή υποκειμενικών παραμέτρων και η συνδυαστική χρήση διαφορετικών μεθόδων συλλογής δεδομένων για την ενίσχυση της περπατησιμότητας. Τέλος, για την περιοχή μελέτης βρέθηκε ότι οι κεντρικές περιοχές παρουσίασαν υψηλότερους δείκτες και καλύτερες υποδομές. Χάρη στα ευρήματα της παρούσας έρευνας είναι δυνατή η μελλοντική ανάπτυξη ενός πλαισίου προτάσεων για την βελτίωση και την προώθηση της περπατησιμότητας σε αστικό περιβάλλον και την ενθάρρυνση της επισκεψιμότητας χώρων πρασίνου θέτοντας στο επίκεντρο τον πεζό και τις ανάγκες του.
description: The need for sustainable urban transport has led in recent decades to recognise walking as an alternative mode of transport. Moreover, the combination of walking and trips to green spaces has a significant impact on people's health and well-being, promoting physical activity and psychological well-being. Therefore, developing holistic approaches to studying walkability to green spaces is essential for developing cities that promote health and well-being. The aim of this thesis was to highlight factors related to urban design that influence people's choice to walk to green spaces and to highlight factors that cause stress for pedestrians. In order to achieve this, a literature review was carried out to investigate all objective factors that influence walkability such as pedestrian infrastructure, safety, aesthetics, etc. Then, a mapping of these objective factors was done on 15-minute walking paths leading to the Central Park of Serres via Google Street View. Furthermore, in order to study the dynamic relationship between urban built environment and humans, data on walkability and perceived (subjective) stress were collected through Citizen Science. In particular, a field survey was conducted with participants who were asked to walk pre-selected walking paths and indicated all the stressors during their walk, which were spatially recorded via a smart mobile app. At the end of each walking path, they were asked to answer questionnaires about their experience. The data collected in this study were organized through Geographic Information System and a spatial analysis was performed to highlight factors that influence walkability and cause stress to pedestrians and to compare objective and perceived factors/barriers to walkability. This research highlighted the strong positive correlation of qualitative and quantitative data to assess objective walkability through GSV and highlighted that less central areas show lower levels of safety, functionality and amenities. Furthermore, the importance of Citizen Science to capture subjective parameters and the combined use of different data collection methods to enhance walkability was confirmed. Finally, it was found that the central areas had higher indicators and better infrastructure for the study area. Thanks to the findings of this research, it is possible, in the future, to develop a framework of proposals to improve and promote walkability in urban environments and encourage the visitation of greenspaces by focusing on the pedestrian and their needs.